Eventopia

Vizija sistema

Verzija 1.0

Pregled izmena

| **Datum** | **Verzija** | **Opis** | **Autori** |
| --- | --- | --- | --- |
| 09.03.2024. | 1.0 | Revizija | Luka Veličković,  Dušan Gligorijević,  Veljko Živković |
|  |  |  |  |
|  |  |  |  |
|  |  |  |  |

Sadržaj

1. Cilj dokumenta 5

2. Opseg dokumenta 5

3. Reference 5

4. Pozicioniranje proizvoda 5

4.1 Poslovne mogućnosti 5

4.2 Postavka problema 5

4.3 Postavka pozicije proizvoda 6

5. Opis korisnika 6

5.1 Opis potencijalnog tržišta 6

5.2 Profili korisnika 6

5.3 Opis okruženja 7

5.4 Osnovne potrebe korisnika 7

5.5 Alternative i konkurencija 7

6. Opis proizvoda 7

6.1 Perspektiva proizvoda 7

6.2 Pregled mogućnosti 8

6.3 Pretpostavke i zavisnosti 9

6.4 Cena 9

6.5 Licenciranje i instalacija 9

7. Funkcionalni zahtevi 9

7.1 Prijavljivanje na sistem 9

7.2 Prikaz prethodno posećenih događaja 9

7.3 Unos, prikaz i ažuriranje podataka o vlasnicima prostorija 9

7.4 Unos, prikaz i ažuriranje podataka o organizatorima događaja 10

7.5 Kreiranje ponude za rezervaciju prostora 10

7.6 Rezervacija prostora 10

7.7 Rezervacija mesta na događaju 10

7.8 Unos, prikaz i ažuriranje podataka o prostorijama 10

7.9 Unos, prikaz i ažuriranje osnovnih podataka o događajima 10

7.10 Ocenjivanje događaja i komentarisanje događaja 10

7.11 Personalizovane preporuke događaja 10

8. Ograničenja 10

9. Zahtevi u pogledu kvaliteta 10

10. Prioritet funkcionalnosti 10

11. Nefunkcionalni zahtevi 11

11.1 Zahtevi u pogledu standardizacije 11

11.2 Sistemski zahtevi 11

11.3 Zahtevi u pogledu performansi 11

11.4 Zahtevi u pogledu okruženja 11

12. Dokumentacija 11

12.1 Korisničko uputstvo 11

12.2 *Online* uputstvo 11

12.3 Uputstvo za instalaciju i konfigurisanje 11

12.4 Pakovanje proizvoda 11

Vizija sistema

# Cilj dokumenta

Svrha ovog dokumenta je opis zahteva i karakteristike Event Management Sistema - Eventopia na visokom nivou na osnovu prikupljenih i analiziranih potreba krajnjih korisnika i drugih zainteresovanih strana, kao i razloga koji su izazvali nastanak ovih potreba.

# Opseg dokumenta

Dokument se odnosi na Eventopia platformu koja će biti razvijena od strane tima Average Debugging Enjoyers. Eventopia je web aplikacija čija je glavna namena upravljanje događajima.

Platforma Eventopia će omogućiti efikasno prezentovanje i pretraživanje događaja. Ona će omogućiti vlasnicima prostora brzo i jednostavno oglašavanje tih prostora, organizatorima događaja mesto za reklamiranje svojih događaja i odabir prostora, a učesnicima događaja će omogućiti pretraživanje događaja i rezervaciju karata.

# Reference

Spisak korišćene literature:

1. Eventopia – Predlog projekta, Average Debugging Enjoyers-01, V1.0, 2024.

# Pozicioniranje proizvoda

## Poslovne mogućnosti

Projekat predstavlja web aplikaciju koja centralizuje način za otkrivanje, objavljivanje i organizaciju događaja, ujedno pružajući mogućnost vlasnicima prostora da reklamiraju svoj prostor. Proizvod treba da obezbedi efektivno pretraživanje informacijama o događajima, rezervaciju mesta, organizaciju i oglašavanje događaja i planiranje prostora.

Postojeći proizvodi se odnose na korisnički deo - otkrivanje događaja i kupovinu karata, dok će Eventopia pored ovih podrazumevanih funkcionalnosti pružiti i razne funkcionalnosti organizatorima i vlasnicima prostora. Vlasnici će moći na jednostavniji način da prikažu plan svog prostora, unapred olakšavajući proces odabira prostora organizatorima, dok će organizatori moći da preuređuju plan prostora jednako jednostavno. Platforma će omogućiti i jednostavno praćenje statistika vezanih za događaje/prostore. Ovakav pristup će takođe omogućiti i klijentima da rezervišu određeno mesto relativno u odnosu na binu sa izvođačima, a u skladu sa svojim afinitetima.

## Postavka problema

| *Problem je* | Nedostatak centralizovanog i efikasnog sistema za organizaciju i upravljanje događajima i oglašavanje postojanja događaja |
| --- | --- |
| *Pogađa* | Organizatore i učesnike događaja, vlasnike prostora predviđenih za događaje |
| *Posledice su* | Slaba posećenost događaja i niski prihodi organizatora događaja |
| *Uspešno rešenje će* | Stvoriti jedinstveni prostor za promociju i upravljanje događajima |

## 

## Postavka pozicije proizvoda

| *Proizvod je namenjen* | Organizatorima događaja za oglašavanje svojih događaja širem auditorijumu, ljubiteljima događaja kojima olakšava način otkrivanja događaja i vlasnicima prostora izdavanje prostora za događaje |
| --- | --- |
| *Koji* | Će moći bolje da prezentuju i planiraju događaje koji organizuju |
| *Proizvod je* | Web aplikacija. |
| *Koja* | Omogućava vlasnicima da prezentuju plan svog prostora, a organizatorima da uređuju prostor po svojim potrebama |
| *Za razliku od* | Postojećih aplikacija koje u prvi plan stavljaju posetioce događaja i koje su orijentisane ka velikim događajima |
| *Naš proizvod će* | Pored usluga koje pruža posetiocima, pružiti usluge organizatorima događaja da lakše organizuju i upravljaju događajima i vlasnicima prostora kojima će omogućiti lakše izdavanje lokacije |

# Opis korisnika

U ovom odeljku opisani su korisnici Eventopia platforme. Postoje 4 tipa korisnika: administrator sistema, posetilac događaja, organizator događaja i vlasnik prostora.

## Opis potencijalnih korisnika/tržišta

Potencijalni korisnici sistema su pojedinci sa poznavanjem rada na računaru i najčešće osobe koje kod kuće poseduju personalne računare i imaju pristup internetu.

Eventopia platforma će biti namenjena opštoj javnosti, uključujući posetioce, organizatore malih i velikih događaja, kao i vlasnike privatnih prostora za organizaciju događaja. Imajući to u vidu Eventopia platforma će biti projektovana da bude laka i intuitivna za korišćenje, uz minimalne potrebe za održavanjem i jednostavna za skaliranje.

## Profili korisnika

**Administrator sistema (skraćeno administrator):**

Administrator je zadužen za instaliranje, konfigurisanje i održavanje sistema.

U ulozi administratora će se najčešće naći obrazovana osoba sa visokim nivoom znanja rada na računaru i administriranja Web servera.

Administrator će imati pristup svim funkcionalnostima sistema.

**Organizator događaja (skraćeno organizator):**

Organizator događaja ima mogućnost kreiranja profila događaja na platformi, što podrazumeva dodavanje informacija kao što su naziv događaja, datum, lokacija, opis događaja, fotografija i video zapisa. Još jedna mogučnost koju organizator događaja ima je odabir prostora za svoj događaj kao i prilagođavanje šeme prostorije prema svojim potrebama. Organizator će moći i da prati broj rezervacija za svoj događaj.

**Vlasnik prostora:**

Vlasnici prostora će moći da objave svoje prostore, koje će organizatori događaja moći da iznajmljuju. Prilikom dodavanja prostora u evidenciju vlasnik će moći da specificira plan prostora, uključujući oblik prostora, raspored stolova i poziciju bine. Vlasnik će morati da potvrdi rezervaciju i po želji će moći da je odbije. Jednom potvrđena rezervacija se ne može obrisati.

**Posetilac događaja (skraćeno posetilac):**

Posetilac će moći jednostavno da pretražuje događaje koji se održavaju u narednom periodu, uz mogućnost pretraživanja konkretnih tipova događaja, događaja u određenom vremenskom periodu, događaje iza kojih stoji neki organizator, koji se organizuju na nekoj lokaciji. State of the art recommendation engine će posetiocu sajta predlagati događaje za koje postoji velika verovatnoća da će biti zainteresovani. Posetilac će moći da rezerviše mesto/a na događaju u zavisnosti od broja osoba sa kojima će prisustvovati. Posetilac će moći da komentariše i ocenjuje događaje koje je obišao.

## Opis okruženja

Korisnici sistema pristupaju sistemu putem interneta što zahteva minimum Internet konekciju. Ne postoje posebna ograničenja u pogledu okruženja.

## Osnovne potrebe korisnika

Osnovne potrebe korisnika identifikovane na osnovu intervjuisanja potencijalnih korisnika su:

**Nepostojanje centralizovanog sistema za pronalaženje događaja.** Trenutno ne postoji platforma na kojoj se mogu naći svi događaji koji će se održati u nekom gradu ili na nekom mestu. Organizatori događaja reklamiraju događaje na svojim društvenim mrežama, što doprinosi smanjenoj vidljivosti i posećenosti događaja.

**Nepostojanje platforme za oglašavanje izdavanja prostora.** Organizatori događaja imaju poteškoće u pronalaženju odgovarajućeg prostora za svoj događaj i rezervaciju istog zato što ne postoji centralizovan sistem koji olakšava ovaj proces. Slično, i vlasnici prostora imaju problema u pronalaženju organizatora događaja koji su zainteresovani za izdavanje njihovog prostora.

## Alternative i konkurencija

Sprovedeno je istraživanje koje analizira postojeće proizvode s ciljem potpunog rešenja navedenih izazova, pa se zna da već postoje gotova rešenja kao konkurencija razvijenom proizvodu, međutim, gotovo da ne postoji konkurencija na našem tržištu. Poželjno je naglasiti da postoji nekoliko sličnih alternativa na zapadnim tržištima koje nude slične usluge. Među postojećim platformama koje pružaju slične mogućnosti su StubHub, Ticketmaster, Eventbride, Vivid Seats, Gametime, TickPick, Goldstar, kao i različite, generalno nepoznate, lokalne platforme koje nude rezervaciju i kupovinu ulaznica za razne lokalne događaje. Karakteristično za ove platforme je da su prvenstveno orijentisane ka korisnicima, uz minimalnu podršku za organizatore i vlasnike prostora.

Prilikom definisanja zahteva za razvoj, važno je sagledati konkurenciju i alternative kako bi se proizvod optimalno pozicionirao na tržištu.

# Opis proizvoda


U ovom odeljku je dat pogled na osnovne mogućnosti Eventopia platforme, kontekst u kome sistem treba da funkcioniše i konfiguracija sistema.

## Perspektiva proizvoda


Eventopia portal će koristiti novi DBMS koji će biti instaliran na mašini (Web serveru). Dijagram koji pokazuje kontekst sistema je dat na slici 6.1.1.

Eventopia platforma će biti zasnovan na klijent/server arhitekturi Web aplikacija ilustrovanoj na slici 6.1.2. Serverski deo će se izvršavati u kontekstu Web servera na personalnom računaru koji je za to namenjen. Pri izboru tehnologije potrebno je voditi računa da sistem može raditi i na Linux i na Windows platformi. Serverske komponente će komunicirati sa DBMS-om koji se nalazi na istoj mašini.

Fat klijent sistema se izvršava na personalnim računarima, u okviru Web browsera koji se sa Web serverom povezuje preko Interneta. Ne postoji potreba za posebnom instalacijom klijenta, ali je potrebno voditi računa o kompatibilnosti sistema sa različitim popularnim tipovima Web čitača.



**Slika 6.1.1. Kontekst sistema Eventopia**



**Slika 6.1.2. Pregled sistema Eventopia**

## Pregled mogućnosti

Tabela prikazana u ovom odeljku identifikuje osnovne mogućnosti Eventopia portala u pogledu prednosti koje nudi i funkcionalnosti koje te prednosti ostvaruju. Dodatni opis funkcionalnih zahteva je dat u odeljku 7 ovog dokumenta.

| **Prednosti** | **Funkcionalnosti** |
| --- | --- |
| Centralizovani pogled na sve događaje koji se održavaju na određenom mestu | Prikaz i pretraživanje događaja koje postavljaju organizatori događaja  Sortiranje i filtriranje događaja po raznim kriterijumima |
| Personalizovane preporuke događaja na osnovu interesovanja posetilaca | Algoritam za preporuke koji će posetiocima događaja prikazivati događaje koji su u skladu sa njihovim interesovanjima i prethodnim događajima koje su posetili |
| Mogućnost detaljnog prikazivanja izgleda prostora koji se izdaje, uz interaktivno rezervisanje mesta | Kreiranje prostora korišćenjem interaktivnog crtača i zakazivanje prostorija jednostavnim klikom na mesto po želji |
| Dvojezična podrška | Prikaz sadržaja portala na srpskom ili engleskom jeziku  Zahtevanje paralelnog unosa na oba jezika zbog konzistentnosti prezentacije na odgovarajućim jezicima |

## Pretpostavke i zavisnosti

Eventopia platforma, kao Web aplikacija je zavisna od:

* Podrške Web servera za izabrani skripting jezik.
* Mogućnosti povezivanja sa DBMS-om iz skripting jezika.
* Funkcionalnosti Web pretraživača koje korisnici upotrebljavaju za pristupanje portalu.

## Cena

Cena razvoja sistema neće prevazići 500.000 dinara. Za instalaciju sistema će biti korišćena postojeća Web server mašina tako da nije potrebno odvajati poseban budžet za kupovinu hardvera.

## Licenciranje i instalacija

Sistem će se izvršavati na jednoj mašini, kojoj će sve vrste korisnika pristupati, pa neće biti kreiran poseban instalacioni program.

# Funkcionalni zahtevi

U ovom odeljku su definisane funkcionalnosti Eventopia platforme. Opisane funkcionalnosti predstavljaju osnovne mogućnosti sistema koje je neophodno implementirati da bi se zadovoljile potrebe korisnika.

## Prijavljivanje na sistem

Za sve tipove korisnika se mora obezbediti prijavljivanje na portal korišćenjem korisničkog imena i lozinke. Sistem treba da obezbedi korisniku mogućnost promene lozinke.

Posetioci web aplikacije pristupaju informacijama bez potrebe prijavljivanja na sistem, ali imaju veoma ograničene mogućnosti dok se ne prijave.

## Prikaz prethodno posećenih događaja

Posetilac događaja će imati pristup stranici na kojoj će moći da vidi istoriju događaja kojima je prisustvovao.

* 1. **Unos, prikaz i ažuriranje podataka o vlasnicima prostorija**

Sistem omogućava pregled, unos i ažuriranje podataka o vlasnicima prostorija, uključujući naziv organizacije ili pojedinca, adresu, e-mail adresu, kontakt brojeve i druge ključne informacije koje olakšavaju efikasnu komunikaciju i saradnju.

* 1. **Unos, prikaz i ažuriranje podataka o organizatorima događaja**

Organizatori događaja će prilikom registracije na portal navoditi osnovne podatke o sebi, koje će u svakom trenutku moći da ažuriraju. Neki od podataka biće javno dostupni za pregled.

* 1. **Kreiranje ponude za rezervaciju prostora**

Vlasnici prostora će moći da kreiraju ponudu za rezervaciju njihovog prostora, gde će moći da specificiraju plan prostora koji izdaju (oblik prostorije, raspored stolova i pozicija bine).

* 1. **Rezervacija prostora**

Organizatori događaja će moći da rezervišu prostor gde će se njihov događaj održati.

* 1. **Rezervacija mesta na događaju**

Ulogovan korisnik će moći da za određen događaj rezerviše svoje mesto, pozicionirano u odnosu na binu u skladu sa svojim preferencijama. Rezervacija može biti otkazana.

* 1. **Unos, prikaz i ažuriranje podataka o prostorijama**

Vlasnik prostora prilikom dodavanja prostora može da grafički prikaže raspored stolova, sa brojem ljudi koji staje za taj sto, kao i oblik prostorije i poziciju bine. Organizator događaja stolove može da preraspoređuje u skladu sa svojim potrebama, dok se ovaj grafički prikaz korisniku prikazuje prilikom rezervacije mesta.

* 1. **Unos, prikaz i ažuriranje osnovnih podataka o događajima**

Organizatori događaja kreiraju događaj koji se potom pamti u bazu podataka. Događaj će se nakon toga pojaviti prilikom pristupa sajtu u sekciji najnovijih događaja. Organizator će događaj asocirati sa određenim prostorom, i u svakom trenutku će moći da ažurira podatke o svom događaju, uključujući i otkazivanje.

* 1. **Ocenjivanje događaja i komentarisanje događaja**

Posetioci događaja će imati mogućnost da nakon završetka događaja ocene događaj kojem su

prisustvovali i napišu svoje utiske o događaju i organizaciji u vidu komentara, koje će moći da

vide ostali korisnici.

* 1. **Personalizovane preporuke događaja**

Posetioci događaja će na osnovu svojih interesovanja i preferenci, kao i prethodno posećenih

događaja dobijati preporuke za događaje koji slede.

# Ograničenja

Kao dopuna pretpostavki i zavisnosti definisanih u odeljku 6, Eventopia sistem će biti razvijan pod sledećim ograničenjima:

* Sistem neće zahtevati nabavljanje novog hardvera.
* Sistem će se osloniti na besplatna softverska rešenja (skripting jezik, DBMS, Web server), tako da neće zahtevati kupovinu dodatnog softvera.

# Zahtevi u pogledu kvaliteta

U ovom odeljku definisan je očekivani kvalitet u pogledu performansi, robusnosti, tolerancije na otkaze i lakoće korišćenja.

Dostupnost: Sistem će biti dostupan 24 časa dnevno, 7 dana u nedelji.

Lakoća korišćenja: Sistem će posedovati jednostavan i intuitivan interfejs prilagođen profilima korisnika koji će ga koristiti.

Održavanje: Sistem treba biti jednostavan za održavanje. Potrebno je izdvojiti grafički dizajn od sadržaja. Podatke koje čine sadržaj treba čuvati u bazi podataka.

# Prioritet funkcionalnosti

U ovom odeljku su date smernice u pogledu relativnog značaja predloženih funkcionalnosti. Funkcionalnosti propisane u ovom dokumentu treba realizovati kroz beta i konačnu verziju.

* Prijavljivanje na sistem
* Unos, prikaz i ažuriranje podataka o organizatorima događaja
* Unos, prikaz i ažuriranje podataka o vlasnicima prostorija
* Unos, prikaz i ažuriranje osnovnih podataka o događajima
* Unos, prikaz i ažuriranje podataka o prostorijama
* Kreiranje ponude za rezervaciju prostora
* Rezervacija prostora
* Rezervacija mesta na događaju
* Ocenjivanje događaja i komentarisanje događaja
* Personalizovane preporuke događaja
* Prikaz prethodno posećenih događaja

# Nefunkcionalni zahtevi

## Zahtevi u pogledu standardizacije

Nema posebnih zahteva u pogledu standardizacije.

## Sistemski zahtevi

Eventopia sistem će biti realizovan korišćenjem .NET framework-a i JavaScripta, dok će se kao DBMS koristiti SQL Server.

## Zahtevi u pogledu performansi

Nema posebnih zahteva u pogledu performansi sistema.

## Zahtevi u pogledu okruženja

Nema posebnih zahteva u pogledu okruženja.

# Dokumentacija

U ovom odeljku su opisani zahtevi u pogledu dokumentacije koju treba pripremiti za Eventopia projekat.

## Korisničko uputstvo

Sistem će biti intuitivan za korišćenje i neće posedovati štampano korisničko uputstvo.

## *Online* uputstvo

Potrebno je obezbediti *online* uputstvo za neke od naprednijih funkcionalnosti sistema, kao što su kreiranje plana prostorije i modifikacija istog.

## Uputstvo za instalaciju i konfigurisanje

Uz sistem se neće distribuirati uputstvo za instalaciju i konfigurisanje serverskog dela.

## Pakovanje proizvoda

Proizvod ne zahteva posebno pakovanje. Proizvod će biti dostupan putem interneta i neće se prodavati u fizičkim kopijama.